આણંદ પાલિકાના સભાખંડમાં પાલિકા પ્રમુખ કાંતિભાઇ ચાવડાના અધ્યક્ષસ્થાને અને ચીફ ઓફિસર રમેશભાઈ જોષીની સચિવપદે મંગળવારે સભા મળી હતી. જે સભામાં ભૂગર્ભ ગટર યોજના, અંતર્ગત તૂટી ગયેલા તમામ રસ્તાઓનું તથા બ્લોક પેવીંગ, સ્વચ્છતા અભિયાન, પાણી પૂરવઠો વગેરેના કામોને પ્રાધાન્ય અપાયું હતું. તદ્દઉપરાંત વિદ્યાનગર રોડ પ્રાર્થના વિહારથી નંદભૂમિ પાર્ટી પ્લોટ સુધીનો આરસીસી રોડ, વિદ્યાનગર રોડ મારૂતિ શરણમ કોમ્પલેક્સથી તુલસી પાર્ક સોસાયટી સુધી ચેહરમાતાના મઢથી પંચાલ હોલ સુધી આર.સી.સી. રોડ, આણંદ નગરપાલિકા સંચાલિત શાસ્ત્રીબાગની કંપાઉન્ડ વોલ, ફાયર બ્રિગેડ સામે આવેલ મ્યુનિ. શોપીંગ સેન્ટરમાં રિનોવેશન કરવાનો ઠરાવ કરાયો હતો.